钦定古今图书集成/明伦汇编/氏族典/第089卷 > 卢政
## 钦定古今图书集成/明伦汇编/氏族典/第089卷 > 卢政

按《宋史卢政传》：“政，太原文水人。以神卫都头从刘平
与夏人战延州，寇薄西南隅，兵不得成列，政引数骑
挑战，发伏弩二百射却之。日且暮，政说平退保后山，
平不听，遂败。政脱身归黄德和，诬平降贼。仁宗引政
问状，政言平被执，非降也。因自陈失主将，当死。帝义
其言，赦之，以为供奉官、德州兵马监押。预讨贝州，率”
勇敢数百人，飞环《絓堞》而登，守者莫能亢，大军乘之
以入，迁内殿承制，历秦凤、高阳关都钤辖。治平、熙宁
中，为捧日、天武四厢都指挥使，累拜武泰军节度使，
卒。